***Indokolás***

***Kaszó Községi Önkormányzat Képviselő-testületének***

### ****az Önkormányzat 2021. évi átmeneti gazdálkodásáról szóló****

***…/2020. (XII. ...) önkormányzati rendeletéhez***

**Általános indokolás**

A Kormány a 478/2020. (XI. 3.) Korm. rendelettel az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségnek és életének megóvása érdekében Magyarország egész területére 2020. november 4. napjától veszélyhelyzetet hirdetett ki.

A katasztrófavédelemről és a hozzákapcsolódó egyes törvény módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése szerint: *„****Veszélyhelyzetben a települési önkormányzat képviselő-testületének****, a fővárosi, megyei közgyűlésnek* ***feladat- és hatáskörét a polgármester****, illetve a főpolgármester, a megyei közgyűlés elnöke* ***gyakorolja.*** *Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”*

Az önkormányzat 2021. évi átmeneti gazdálkodásáról szóló rendelet megalkotása az államháztartásról szóló 2011. évi CXCV. törvény (a továbbiakban: Áht.) alapján nem kötelező. A rendeletalkotás egy lehetőség az önkormányzat számára annak érdekében, hogy az önkormányzat áthidalja a 2021. évi költségvetésről szóló rendelet elfogadásáig terjedő időszakot.

Az Áht. 25. § (3) bekezdése szerint: *„Ha a képviselő-testület a költségvetési rendeletet a költségvetési év kezdetéig vagy az átmeneti gazdálkodásról szóló rendelet hatályvesztéséig nem alkotta meg, és az átmeneti gazdálkodásról rendeletet nem alkotott, vagy az átmeneti gazdálkodásról szóló rendelet hatályát vesztette, a polgármester jogosult a helyi önkormányzatot megillető bevételek beszedésére és az előző évi kiadási előirányzatokon belül a kiadások arányos teljesítésére.”*, ezáltal biztosított a folyamatos működéshez szükséges bevételekés kiadások teljesítése. Ebben az eseteben a polgármesternek beszámolási kötelezettsége van a képviselő-testület részére.

**Részletes indokolás**

**1 – 4. § - okhoz**

Az átmeneti időszakban biztosított felhatalmazás kerül meghatározásra, mely alapán a bevételek beszedése, kiadások teljesítése megvalósítható.

**5. § - hoz**

Az átmeneti gazdálkodás időszakában beszedett bevételek és teljesített kiadások beépítésére kerülnek az új költségvetésbe az Áht. 25. § 84) bekezdésének megfelelően.

**6. § - hoz**

A felhatalmazás időtartama kerül meghatározásra aza Áht. 25. § (2) bekezdésének megfelelően.